เครื่องบินแอร์บัส A321 ของสายการบิน #แอร์ปูซาน ของ #เกาหลีใต้ ที่มุ่งหน้าสู่ฮ่องกงจากท่าอากาศยานนานาชาติกิมแฮ เกาหลีใต้ เกิดเพลิงไหม้เมื่อวันอังคาร ผู้โดยสาร 169 คนและลูกเรือ 7 คนอพยพหนีไปได้ทั้งหมด โดยมีผู้ได้รับบาดเจ็บ 1 ราย

Air Busan flight bound for Hong Kong from Gimhae International Airport caught fire Tuesday. All 169 passengers and 7 crew members are said to have escaped, with one injury reported. 

#SouthKorea #Fire #Airbusan

เกิดเหตุเพลิงไหม้สายการบินเกาหลีที่เมืองปูซาน แต่อพยพ 176 ชีวิตอย่างปลอดภัย

กระทรวงขนส่งของเกาหลีใต้ออกแถลงการณ์ระบุว่า เครื่องบินแอร์บัส A321 ของสายการบินแอร์ปูซานเกิดเพลิงลุกไหม้ที่ส่วนท้ายของเครื่องบินในวันนี้ ทำให้ต้องมีการอพยพผู้โดยสารและลูกเรือออกจากเครื่อง

ทั้งนี้ เครื่องบินลำดังกล่าวมีกำหนดบินขึ้นจากท่าอากาศยานระหว่างประเทศกิมแฮในเมืองปูซานเพื่อไปยังฮ่องกง แต่ได้ประสบเหตุเพลิงไหม้ ณ เวลา 22.15 น.ตามเวลาท้องถิ่น หรือ 20.15 น.ตามเวลาไทย

ผู้โดยสารทั้งหมด 169 คน และลูกเรือ 7 คนสามารถอพยพออกจากเครื่องบินได้อย่างปลอดภัย

อย่างไรก็ดี แถลงการณ์ไม่ได้ระบุถึงสาเหตุของเพลิงไหม้แต่อย่างใด
#แอร์ปูซาน #เกาหลีใต้